Eduard Vilde nimeline kolhoos (Põlva rajoon)
Eduard Vilde nimeline kolhoos oli kolhoos Põlva rajoonis Põlva külanõukogus. Kolhoosi keskus asus Peri külas. Kolhoosi pindala 1989. aasta seisuga oli ligi 7000 ha, sellest 3200 ha haritavat maad ja üle 2500 ha metsa. Kolhoosil oli 370 töötajat. 1971. aastal liideti Eduard Vilde nimelise kolhoosiga Tammsaare-nimeline kolhoos. Kolhoosil oli Peril lüpsiplatsiga suurfarm. Aastatel 1975–1989 oli kolhoosi esimees Hans Kaarna. 1985. aastast andis kolhoos välja iga-aastast Johannes Käisi preemiat. Kolhoosi erastas Peri Põllumajanduslik Osaühing.